
Cadrul legal privind serviciul „Poliţia animalelor” în state membre UE
Potrivit Recomandării Organizaţiei Mondiale pentru Sănătatea Animalelor
 (2011) – organizaţie interguvernamentală de referinţă, cu 178 de state membre
 -  în proiectul Codului sănătăţii animalelor terestre
, secţiunea Controlul câinilor vagabonzi, art.7.7.4(2), autorităţile administraţiei publice locale sau agenţiile pentru siguranţă publică de la nivel local (poliţia locală) trebuie să fie principalii responsabili în materia controlului câinilor vagabonzi. În ceea ce priveşte riscurile pentru sănătatea umană (de ex., câinii vagabonzi de pe drumuri, atacurile haitelor de câini în cadrul comunităţilor etc.) acestea pot intra în responsabilitatea agenţiilor de sănătate publică, dar este mult mai normal să intre în responsabilitatea autorităţilor publice locale. 

În acelaşi timp, agenţiile pentru protecţia mediului înconjurător pot să îşi asume responsabilitatea pentru controlul câinilor vagabonzi atunci când aceştia reprezintă un pericol pentru mediu (câini vagabonzi în parcurile şi rezervaţiile naturale, atacurile asupra faunei sălbatice, transmiterea bolilor la animale sălbatice etc.) sau când aceştia ameninţă sănătatea umană sau accesul la facilităţi (de ex., agenţiile de protecţie a mediului ar putea să elaboreze măsuri pentru prevenirea accesului câinilor la deşeuri sau la canalizare).
Autorităţile locale coordonează majoritatea serviciilor şi programelor ce ţin de sănătatea şi siguranţa publică. În cele mai multe ţări, cadrul legislativ conferă autoritate şi agenţiilor guvernamentale în domeniul sănătăţii publice, igienei, mediului şi activităţilor de inspecţie. Aceste agenţii au obligaţia de a aplica prevederile legale în ceea ce priveşte posesia unui animal (înregistrare, micro-cipare, vaccinare, purtarea lesei, abandon etc.), controlul câinilor vagabonzi (serviciile de hingheri şi adăposturile) precum şi soluţionarea oricăror probleme cauzate de câinii vagabonzi sau alte animale fără stăpân în raza teritorială respectivă. O practică obişnuită o reprezintă colaborarea cu veterinarii din sectorul privat (pentru sterilizare şi vaccinare) şi cu organizaţiile non-guvernamentale (pentru educarea/informarea populaţiei şi acţiuni de caritate/voluntariat). 

 „Poliţia animalelor”, în majoritatea statelor membre, este o denumire generică atribuită tuturor enitităţilor care prestează, la nivel local, serviciile mai sus-menţionate. În spaţiul Uniununii Europene, singurul stat care a înfiinţat un departament special în cadrul Poliţiei naţionale este Olanda.
Modelul olandez

În anul 2011, a început să funcţioneze primul serviciu de Poliţie a Animalelor în cadrul Poliţiei Olandeze. Activitatea acestui serviciu este centrată pe constatarea şi sancţionarea unor infracţiuni precum:
· săvârşirea de cruzimi asupra animalelor sau uciderea animalelor;

· neglijenţă privind creşterea şi întreţinerea animalelor;

· relaţii sexuale cu animale;

· pornografie cu animale;

· braconaj;

· agresivitatea animalelor.

Până în anul 2015, Poliţia olandeză va număra un efectiv de 500 de agenţi în cadrul serviciului Poliţia Animalelor, specializaţi în cadrul unui curs la Academia de Poliţie. Primii cursanţi au început în mai 2011. În cadrul acestui curs, agenţii vor consolida cunoştinţe precum:

· legislaţia privind animalele;

· identificarea animalelor aflate în suferinţă;

· atribuţiile specifice agentului Poliţiei Animalelor;

· confiscarea animalelor;

· proceduri privind întocmirea rapoartelor în cazul constatării săvârşirii infracţiunii de cruzime asupra animalelor.

Cursul combină aspectele teoretice cu practica şi durează 12 zile, programate pe parcursul a 3-4 luni, 6 zile studiindu-se teoria, iar celelalte 6 zile fiind dedicate practicii. 

În cadrul serviciului Poliţia Animalelor funcţionează o linie telefonică de urgenţă (144), care va fi folosită de populaţie pentru a sesiza orice abuz legat de animale.

� � HYPERLINK "http://www.carodog.eu/?p=3&s=4&item=154" �http://www.carodog.eu/?p=3&s=4&item=154� 


� � HYPERLINK "http://www.oie.int/en/about-us/" �http://www.oie.int/en/about-us/� 


� � HYPERLINK "http://www.oie.int/en/international-standard-setting/terrestrial-code/access-online/" ��http://www.oie.int/en/international-standard-setting/terrestrial-code/access-online/� 


� � HYPERLINK "http://www.government.nl/issues/police/animal-police-officers" �http://www.government.nl/issues/police/animal-police-officers� 

